蔣中正家族

蔣中正家族係以「兩蔣」為核心，家族成員遍佈全世界各地，橫跨黨、政、軍、商、學、演、藝等各界，家族後代成員好多都係混血兒。以兩蔣為軸心嘅「嫡系」，係近現代華人最大嘅家族政治力量。蔣氏家族對近現代史影響巨大，包括反袁世凱、國民革命軍東征、國民革命軍北伐統一中國、中國抗日戰爭、國共內戰、東西方冷戰、臺灣戒嚴時期海峽兩岸關係等事件都同蔣家有好直接嘅關係。

蔣家對中國政治嘅影響，係響蔣中正喺1914年出任討袁第一路軍司令開始，佢響1924年升做陸軍軍官學校校長，掌握中國國民黨軍權，以黨領軍，1926年成為國民革命軍總司令，領軍北伐，1927年喺南京成立國民政府，經過中國抗日戰爭同埋國共內戰，1949年領導中華民國政府搬去臺灣地區，死之前一直執掌坐中國國民黨總裁同埋中華民國總統職權。之後蔣經國又做中華民國總統到1988年。而孫仔蔣孝嚴做過外交部部長、曾孫蔣萬安響2016年當選做中華民國第9屆立法委員。

蔣家祖籍浙江省奉化縣溪口鎮，世世代代都係賣鹽，但本身係個唔係幾出名嘅賣鹽家族。但係由蔣肇聰接手家業之後開始飛黃騰達，變成一個又出名、又有錢、重幾有勢力嘅家族，後嚟仲出咗蔣中正、蔣經國等出名嘅政治人物，令到蔣家變到好輝煌。雖然依家已經冇以前咁犀利，但係蔣家響人心目中都依然係以前嗰個出名、好有勢力嘅家族。

另外，蔣中正家族同宋嘉澍家族、孫中山家族關係密切。

家族歷代成員
 第一代：蔣肇聰、蔣肇海
 第二代：蔣中正、蔣介卿
 第三代：蔣經國、蔣緯國、蔣國秉、蔣華秀
 第四代：蔣孝文、蔣孝章、蔣孝嚴、章孝慈、蔣孝武、蔣孝勇、蔣孝剛、蔣孝倫
 第五代：蔣友柏、蔣友常、蔣友梅、蔣友蘭、蔣友松、蔣友青、蔣惠蘭、蔣惠筠、蔣萬安、章勁松、章友菊、蔣友捷、蔣友涓
第六代：蔣得立、蔣得勇、蔣得曦、蔣得忻